section_heading: Klupska karijera
paragraph_text: Nakon što mu nisu uspjela dva pregovora o posudbi, Brolin je nastavio trenirati i igrati za Leedsove rezerve. 6. listopada 1997. ga je klub kaznio s 90.000 funti zbog propuštanja utakmice kako bi proslavio očev 50. rođendan te zbog kritiziranja trenera Georgea Grahama u medijima. Loši odnosi između igrača i kluba doveli su do razvrgavanja postojećeg ugovora 28. listopada.